**Ministru kabineta noteikumu projekta „Grozījumi Ministru kabineta 2010.gada 5.oktobra noteikumos Nr.936 „Kārtība, kādā Latvijas Republikas Zemessardze sniedz atbalstu valsts un pašvaldību institūcijām likumpārkāpumu novēršanā, sabiedriskās kārtības un drošības garantēšanā”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta Konceptuālā ziņojuma (apstiprināts ar Ministru kabineta 2016.gada 20.janvāra rīkojumu Nr.35 (prot.Nr.2 53.§)) "Par valsts austrumu robežas kontroli un aizsardzību" IV. nodaļas 4. sadaļas 1. punkts.Zemessardzes likuma 9.panta trešā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts „Grozījumi Ministru kabineta 2010.gada 5.oktobra noteikumos Nr.936 „Kārtība, kādā Latvijas Republikas Zemessardze sniedz atbalstu valsts un pašvaldību institūcijām likumpārkāpumu novēršanā, sabiedriskās kārtības un drošības garantēšanā””izstrādāts, lai paplašinātu atbalsta sniegšanu Valsts robežsardzei un noteiktu kārtību, kādā Latvijas Republikas Zemessardze (turpmāk – Zemessardze): 1) sniedz atbalstu Valsts robežsardzei valsts ārējās robežas neaizskaramības nodrošināšanā valsts apdraudējuma gadījumā;2) sniedz atbalstu Valsts robežsardzei personas meklēšanā, kura tiek turēta aizdomās par valsts ārējās robežas nelikumīgu šķērsošanu;3) sniedz atbalstu Valsts robežsardzei arī robežkontroles pagaidu atjaunošanā uz valsts iekšējām robežām, lai nepieļautu, ka personas un transportlīdzekļi šķērso valsts robežu ārpus šim nolūkam noteiktajām vietām vai citā nelikumīgā veidā.Ar Ministru prezidentes Laimdotas Straujumas 2015. gada 2. septembra rīkojumu Nr. 346 “Par darba grupu valsts austrumu robežas kontroles un aizsardzības konceptuālā ziņojuma izstrādei” izveidotās darba grupas izstrādātajā un Ministru kabinetā 2016. gada 20. janvārī apstiprinātajā konceptuālajā ziņojumā „Par valsts austrumu robežas kontroli un aizsardzību” ir konstatēts, ka, sekojot izmaiņām starptautiskajā drošības situācijā un pastiprinoties riskiem, kas saistīti ar valsts drošību un aizsardzību, Valsts robežsardzes materiāltehniskie un personāla resursi nav pietiekami, lai nodrošinātu nepārtrauktu robežas kontroli un uzraudzību visā Latvijas Republikas ārējās robežas garumā. Ņemot to vērā, ir radusies nepieciešamība noteikt kārtību, kādā Zemessardze sniedz atbalstu Valsts robežsardzei ne tikai robežkontroles pagaidu atjaunošanā uz valsts iekšējām robežām, lai nepieļautu, ka personas un transportlīdzekļi šķērso valsts robežu ārpus šim nolūkam noteiktām vietām, bet arī valsts ārējās robežas neaizskaramības nodrošināšanas valsts apdraudējuma gadījumā un tādas personas meklēšanā, kura tiek turēta aizdomās par valsts ārējās robežas nelikumīgu šķērsošanu.Valsts robežsardzei nav nepieciešamo resursu, lai pilnībā veiktu valsts ārējās robežas aizsardzību valsts apdraudējuma gadījumos un lai veiktu plaša mēroga tādas personas meklēšanas pasākumus, kura ir nelikumīgi šķērsojusi valsts ārējo robežu. Pamatojoties uz Latvijas Republikas Zemessardzes likuma 3. panta 8. punktā un Nacionālo bruņoto spēku likuma 6.1 panta trešās daļas 4.punktā doto uzdevumu, Zemessardze ir tiesīga sniegt atbalstu Valsts robežsardzei ārējās robežas drošības nodrošināšanā un ārējo robežu nelikumīgi šķērsojušu personu meklēšanā. Zemessardzei sniedzot atbalstu, atsevišķos valsts apdraudējuma un nelikumīgas robežšķērsošanas gadījumos tiktu pastiprināti Valsts robežsardzes spēki. Šādā veidā noteikta laika perioda ietvaros tiktu pastiprināta valsts ārējās robežas drošība.Zemessardzes iesaistīšana ārējās robežas neaizskaramības nodrošināšanas pastiprināšanā notiks tikai valsts apdraudējuma gadījumā, savukārt Zemessardzes iesaistīšana nelikumīgi robežu šķērsojušu personu meklēšanā notiks tikai gadījumos, kad būs pamatotas aizdomas, ka kāda persona ir nelikumīgi šķērsojusi valsts ārējo robežu. Zemessardzi nav plānots iesaistīt pastāvīgā valsts ārējās robežas neaizskaramības nodrošināšanas pastiprināšanā un nelikumīgi robežu šķērsojušu personu meklēšanā, jo šīs darbības ietilpst ekskluzīvā Valsts robežsardzes kompetencē.Lai Zemessardze būtu tiesīga iesaistīties valsts ārējās robežas neaizskaramības nodrošināšanas pastiprināšanā valsts apdraudējuma gadījumā un nelikumīgi robežu šķērsojušu personu meklēšanā Latvijas Republikas Zemessardzes likuma 3.panta 8.punktā noteiktajā apjomā, nepieciešams izdarīt grozījumus Ministru kabineta 2010.gada 5.oktobra noteikumos Nr.936 „Kārtība, kādā Latvijas Republikas Zemessardze sniedz atbalstu valsts un pašvaldību institūcijām likumpārkāpumu novēršanā, sabiedriskās kārtības un drošības garantēšanā” (turpmāk – MK noteikumi Nr. 936), nosakot gadījumus, kuros Zemessardze ir tiesīga sniegt atbalstu Valsts robežsardzei, kā arī kārtību, kā šis atbalsts tiks sniegts.Ņemot vērā to, ka atbalsta Valsts robežsardzei sniegšanai Zemessardzei ir nepieciešama spēju pilnveidošana, lai tās būtu saderīgas ar Valsts robežsardzes spējām, MK noteikumos Nr. 936 nepieciešams izdarīt grozījumus, papildinot noteikumus ar punktu, ka Valsts robežsardze veic to zemessargu apmācību, kas piedalās valsts ārējās robežas neaizskaramības nodrošināšanas pastiprināšanā valsts apdraudējuma gadījumos un tādu personu meklēšanā, kuras tiek turētas aizdomās par valsts ārējās robežas nelikumīgu šķērsošanu.Ņemot vērā iepriekš minēto, MK noteikumi Nr. 936 papildināmi:1. ar norādi par tiesībām Zemessardzei sniegt atbalstu Valsts robežsardzei valsts ārējās robežas neaizskaramības nodrošināšanas valsts apdraudējuma gadījumā;
2. ar norādi par tiesībām Zemessardzei sniegt atbalstu Valsts robežsardzei personas meklēšanā, kura tiek turēta aizdomās par valsts ārējās robežas nelikumīgu šķērsošanu;
3. ar norādi par uzdevumu Valsts robežsardzei veikt to zemessargu apmācību, kas iesaistīti atbalsta sniegšanā Valsts robežsardzei valsts ārējās robežas neaizskaramības nodrošināšanas valsts apdraudējuma gadījumā un personas meklēšanā, kura tiek turēta aizdomās par valsts ārējās robežas nelikumīgu šķērsošanu.
4. kārtību, kādā Zemessardze nodrošinās atbalsta sniegšanu Valsts robežsardzei valsts ārējās robežas neaizskaramības nodrošināšanas pastiprināšanā un personu meklēšanā, kuras tiek turētas aizdomās par valsts ārējās robežas nelikumīgu šķērsošanu.

MK noteikumi Nr.936 paredz, ka Zemessardze, sniedzot atbalstu Valsts robežsardzei, īsteno savas tiesības un pienākumus zemessargu dienesta gaitu regulējošajos normatīvajos aktos noteiktajā kārtībā. |
| 3. | Projekta izstrādē iesaistītās institūcijas | Aizsardzības ministrija, Iekšlietu ministrija  |
| 4. | Cita informācija | Zemessardzes atbalsta sniegšanas uzdevumi tiks īstenoti Nacionālo bruņoto spēku ikgadējā budžeta ietvaros (Apakšprogrammu 22.10.00. „Starptautisko operāciju un Nacionālo bruņoto spēku personālsastāva centralizētais atalgojums” un 22.12.00. „Nacionālo bruņoto spēku uzturēšana” ietvaros). Nacionālās drošības likuma 33.pants. (Valsts aizsardzības operatīvais plāns) - 1. Valsts aizsardzības operatīvais plāns ietver operatīvās situācijas izvērtējumu, Nacionālo bruņoto spēku operatīvās kaujas gatavības izvērtējumu un darbības plānu. Tas nosaka operatīvās situācijas vadību, uzdevumus, pienākumus, to izpildes kārtību, paredzamo atbalstu, iespējamos sakarus un materiāltehnisko nodrošinājumu.

Latvijas Republikas valsts robežas likuma 28.pants nosaka, ka lēmumu par robežkontroles pagaidu atjaunošanu uz iekšējās robežas, ievērojot Parlamenta un Padomes 2006.gada 15.marta regulas Nr. [562/2006](http://eur-lex.europa.eu/eli/reg/2006/562?locale=LV) nosacījumus, pieņem Ministru kabinets. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Zemessargi, Valsts robežsardze. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar.  |
| 2. | Sabiedrības līdzdalība projekta izstrādē  | Nav. |
| 3. | Sabiedrības līdzdalības rezultāti  | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki (t.sk. Latvijas Republikas Zemessardze) un Valsts robežsardze. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Zemessardze spēs efektīvi veikt likumā noteiktos uzdevumus un sniegt atbalstu Valsts robežsardzei valsts ārējās drošības neaizskaramības nodrošināšanas pastiprināšanā un personu meklēšanā, kuras tiek turētas aizdomās par valsts ārējās robežas nelikumīgu šķērsošanu. Šāda sadarbība stiprinātu arī Zemessardzes un Valsts robežsardzes horizontālo sadarbību valsts apdraudējumu situāciju pārvarēšanā Latvijas ārējās robežas tuvumā.  |
| 3. | Cita informācija | Nav. |

Anotācijas III, IV un V sadaļa – projekts šo jomu neskar.

Aizsardzības ministrs R.Bergmanis

Vīza: valsts sekretārs J.Garisons

22.03.2016. 11:07

1127

Edgars Svarenieks

Aizsardzības ministrijas Krīzes vadības departamenta

Civilmilitārās sadarbības nodaļas vadītājs

tālr.: 67335029, fakss: 67335037,

e-pasta adrese: edgars.svarenieks@mod.gov.lv